Kommissionens forordning (EF) nr. 741/2000
af 7. april 2000
om midlertidig fravigelse af forordning (EF) nr. 1370/95 om gennemførelsesbestemmelser for ordningen med eksportlicenser inden for svinekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød(1), senest ændret ved forordning (EF) nr. 3290/94(2), særlig artikel 8, stk. 2, artikel 13, stk. 12 og artikel 22, og
ud fra følgende betragtninger:
(1) Det fastsættes i artikel 3, stk. 3, i Kommissionens forordning (EF) nr. 1370/95(3), senest ændret ved forordning (EF) nr. 2399/1999(4), at eksportcertifikaterne udstedes om onsdagen i ugen efter den uge, hvor certifikatansøgningerne blev indsendt, hvis Kommissionen ikke i denne periode har truffet særforanstaltninger.
(2) Da De Europæiske Fællesskabers Tidende vil udkomme uregelmæssigt på fri- og helligdage i år 2000, er den nævnte periode for kort til at sikre en tilfredsstillende markedsforvaltning, og den bør derfor forlænges midlertidigt.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Som undtagelse fra artikel 3, stk. 3, i forordning (EF) nr. 1370/95 udstedes certifikater, som der er indsendt ansøgning om i nedenstående perioder, på de respektive tilsvarende datoer, hvis der ikke før de pågældende tidspunkter er truffet særforanstaltninger i overensstemmelse med samme artikels stk. 4:
- 17. til 21. april 2000, udstedelse 27. april 2000
- 24. til 28. april 2000, udstedelse 4. maj 2000
- 1. til 5. maj 2000, udstedelse 12. maj 2000
- 5. til 9. juni 2000, udstedelse 15. juni 2000
- 7. til 11. august 2000, udstedelse 18. august 2000
- 18. til 22. december 2000, udstedelse 29. december 2000
- 25. til 29. december 2000, udstedelse 5. januar 2001.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. april 2000.